Mac OS X verzije - Wikipedia

# Mac OS X verzije

### Sa Wikipedije, slobodne enciklopedije

Mac OS X verzije su nazvane po velikim mačkama.

## [izmijeni] Mac OS X/10.0 (Čita)

21. marta 2001. godine firma Apple Computer je izdala novi operativni sistem pod nazovm Mac OS X, u verziji 10.0 (poznat pod nadimkom Čita en. Cheetah). Prvobitna verzija je bila spora, sa malo funkcija i imala je veoma malo aplikacija u vrijeme kad je izdata. Iako kritikovana od strane mnogih da ova verzija nije spremna za javnost, također je opšteprihvaćeno da je ova verzija imala veliku važnost u tome što je dala osnovu operativnom sistem kojeg treba poboljšavati. Samo izdavanje Mac OS X-a je opšteprihvaćeno kao veliki uspjeh u Mac-ovoj sredini, jer napori da se promjeni Mac OS su se već vodili od 1996. i imali su veliki broj pehova. Nakon nekoliko manjih popravki, panika oko kernela je postala rijeđa, te je Mac OS X počeo dobivati pohvale u vezi stabilnosti u veoma ranoj fazi svog razvoja. Prvobitna kritika da je spor je ostala je još od prethodnog septembarskog izdanja Mac OS X Public Beta.

## [izmijeni] Mac OS X/10.1 (Puma)

25. septembra 2001. godine izašla je 10.1 verzija Mac OS Xa, pod nadimkom Puma, gdje je poboljšana brzina sistema, te sa dodatnim funkcijama koje su nedostajale is prvobitnog izdanja, poput mogućnosti puštanja DVDova (en. DVD playback). Apple je izdao Pumu kao besplatni upgrade postojećim korisnicima, mada je također izdao čitavu instalaciju korisnicima Mac OS-a. Međutim, otkriveno je da je upgrade verzija zapravo čitava instalacija koja se može koristiti i na Mac OS 9 sistemima ako se skloni određena datoteka. Apple je naknadno izdao verziju koja u stvarnosti bila smanjena verzija namjenjena samo za upgrade.

## [izmijeni] Mac OS X/10.2 (Jaguar)

Nakon Pume, Apple izdaje sljedeću verziju Mac OS X 10.2 sa nadimkom Jaguar. Ova verzija je imala znatno poboljšanje u brzini, novi i ljepši izgled, te razna druga poboljšanja na prethodnu verziju (sve u svemu nekih 150 po Apple-u). Neka od poboljšanja su:

- poboljšana podrška za Microsoft Windows mrežu
- Quartz Extreme za pravljenje grafike direktno na AGP baziranim grafičkim kartama
- Adaptivni SPAM filter e-mail, baziran na neaktivnom semantičkom indeksu (en. latent semantic index)
- Adresar pristupačan iz čitavog sistema
- Randezvous mrežni protokol (Apple-ova implementacija Zerconf-a: preimenovan na Bonjur u Mac OS X/10.4)
- iChat podrška AOL Instant Messenger-a
- Finder sa dodatom pretragom na svakom prozoru
- Gomilu novih Apple Universal Access funkcija
- CUPS - Common Unix Printing System koji dozvoljava upotrebu Gimp-Print, hpijs drajvera itd. za printere bez podrške. Ovo je također dozvoljavalo, sa određenim re-kompajliranjem, printanje na serijskim printerima.

Zanimljivo je da Mac OS X/10.2 nije nikad službeno nazvana Jaguar u Velikoj Britaniji zbog dogovora sa auto-kompanijom Jaguar iako su Apple-ove kutije i CD imali jaguarove tačke.

Nek smatraju verziju 10.2 kao prvo dobro izdanje Mac OS X-a, te zbog znatnih promjena u API-ju, podrška prethodnih verzija 10.0 i 10.1 više nepostoji od strane mnogih programa.

Također je zanimljivo da Happy Mac (tj. Sretni Mac), koji pozdravljao korisnike 18 godina u toku paljenja, je izbačen u ovoj verziji i zamjenjen sa velikim sivim Apple-ovim logom.

## [izmijeni] Mac OS X/10.3 (Panter)

Mac OS X verzija 10.3, pod nadimkom Panter, je izdata 24. oktobra 2003. Pored poboljšane brzine, također sadrži najbogatije poboljšanje GUI-ja. Ova verzija je sadržala skoro isti, ako ne i veći broj funkcija kao i prethodni Jaguar, međutim podrška za neke starije modele G3 računara, poput bêž PowerMac-ova i WallStreet PowerBook je izbačena. Neke od novih funkcija u Panteru su:

- poboljšanje Finder-a, uključujući šmirglovani metalni izgled, brza pretraga
- Exposé - novi sistem manipulacije i pregleda prozora
- brza promjena korisnika - gdje je moguće ostati logiran ako drugi korisnik želi također da se logira
- iChat AV koji podržava video konferencije
- poboljšana podrška za PDF format
- ugrađen fax
- povećana suradnja sa Microsoft Windows
- Safari internet preglednik
- povećana brzina cijela sistema

## [izmijeni] Mac OS X/10.4 (Tigar)

Verzija Tigar, tj. Mac OS X/10.4 je izašla 29. aprila 2005 uz tvrdnju da sadrži više od 200 novih funkcija. Kao i sa prethodnom verzijom Panter i u ovoj verziji je prestala podrška za neke od starijih mašina, jer Tigar zahtijeva da mašina ima ugrađene FireWire interfejs. Neke od novih funkcija u Tigru su:

- Spotlight - brza pretraga sadržaja i meta-date datoteka
- Dashboard - sredina u kojoj mali programčići zvani stvarčice ({en|widgets}}), korišteni za učestale radnje, su pristupačni na dodir miša ili tastature
- Pametni direktoriji (en. smart folders) - logički direktoriji koji koriste Spotlight za sadržaj datotekâ bez obzira na njihovu fizičku lokaciju
- Pametna sanduča (en. smart mailboxes) u e-mail applikaciji koja logički sadrži poruke definirane kroz Spotlight bez obzira na njihovu fizičku lokaciju
- poboljšan iChat program koji podržava H.264/MPEG-4 AVC video codec za video konferencije i više-stranačku audio i video kolaboraciju, podršku za Jabber online čat (en. instant messaging) protokol
- nova verzija QuickTime 7 sa podrškom za H.264 i potpuno promjenjenim interfejsom
- nova verzija Safarija internet preglednika sa podškom za RSS poruke
- Automator applikacija koja omogućava automatizaciju učestalih radnji
- VoiceOver applikacija koja čita sadržaj ekrana za ljude sa slabim vidom
- Core Image i Core Video aplikacije za realtime editiranje videa i slika
- 64-bitna memorija za PowerPC G5 CPU za upotrebu u applikacijama bez GUI-ja sa 64-bitnim programskim modelm, jer GUI applikacije i dalje moraju biti 32-bitne
- poboljšani neke UNIX operacije, npr. cp i rsync su u stanju da sačuvaju HFS Plus metadatu i čvorove resursa
- prošireno obezbjeđenje sistema koristeći acl-ove
- novi API sa nazivom Core Data, koji poboljšava aplikacije sa bazom podataka programirane sa Cocoa

Verzija 10.4.4 je prva verzija Mac OS X koja sadrži univerzalni binarni kôd koji radi sa IBM-ovim PowerPC i Intel-ovim x86 čipovima koji su ugrađeni u nove verzije Macintosh računara.

Posljednja službena verzija Tigra je trenutno 10.4.7.

## [izmijeni] Mac OS X/10.5 (Leopard)

Mac OS X 10.5, tkz. Leopard je najavljena na Apple-ovoj svjetskoj konferenciji za programere (en. Worldwide Developers Conference) 6. juna 2005 a prvo prikazivanje je održano na konferenciji u augustu 2006. Očekuje se da će ova verzija biti izdata javnosti krajem 2006. ili početkom 2007. godine, u približno isto vrijeme kad treba da izađe i Microsoft Windows Vista. Apple je izjavio da će ova verzija podržavati PowerPC i Intel x86 Mac računare.

5. aprila 2006. godine Apple je objavio applikaciju pod nazivom Boot Camp, koja dozvoljava korisnicima da instaliraju Mac OS X i Microsoft Windows operativne sisteme. Leopard distribucija će imati ovu aplikaciju.

## [izmijeni] Također pogledajte

- Mac OS X
- Apple Computer

## [izmijeni] Vanjski linkovi

- Apple: Mac OS X — Službena stranica Mac OS Xa
- Šta je Mac OS X (kernelthread.com) — Pregled Mac OS X operativnog sistema
- Mac OS X (arstechnica.com) — Pregledi svih verzija Mac OS Xa
- Mac OS X protiv Windowsa XP

Preuzeto sa: "http://bs.wikipedia.org../../../m/a/c/Mac_OS_X_verzije_782e.html"

Kategorije: Mac OS

##### Views

- Članak
- Razgovor
- Trenutna verzija

##### Pretraga